1. PAR I NEPAR – počnite brojanje od 1. Svi parni brojevi su u jednoj grupi , a neparni u drugoj grupi.
2. NA SLOVO NA SLOVO – koliko grupa toliko različitih slova. Učenici izvlače cedulju koja na sebi ima reč sa jednim slovom azbuke. Učenik u sebi izabere reč na dato slovo i šetajući se po učionici govori tu reč i pronalazi drugoga koji izgovara reč na isto početno slovo. Npr. učenik je izvukao cedulju sa slovom A. On u sebi izabere reč AVION, šetajući se pronalazi drugare koji izgovaraju reči sa tim početnim slovom (ananas, avan, aligator, automobil) i formiraju grupu A.
3. SLATKI ZALOGAJ - Učenici iz velike posude izvlače bombone. Ista vrsta bombone ili iste boje papira u koje su uvijene predstavljaju grupe.
4. PEVAM - na ceduljama su ispisani stihovi pesama koje svi učenici znaju. Učitelj da znak i učenici se kreću, pevaju pesmu i pronalaze ostale koji pevaju istu pesmu.
5. POGLEDAJ ME - učenici izvlače cedulje na kojima su napisani glagoli. Zadatak učenika je da pronađu druga iz grupe tako što se ponaša na način koji im određuje reč. Broj glagola određuje i broj grupa. Glagoli mogu biti: spavati, plivati, sedeti, preskakati, smejati se. Umesto glagola na ceduljama se mogu napisati bilo koja vrsta reči.
6. RUKUJU SE RUKUJU – ispisati na ceduljama broj. Na znak učitelja učenici se kreću i rukuju sa ostalima – jedan stisak ruke za svaki broj. Ko ima isti broj rukovanja pripada jednoj grupi.
7. KAPITENI – učitelj odabere 5 ili 4 učenika (zavisi od broja grupa koja je potrebna za čas). Numerišu se cedulje od 1 – 5 ili od 1 – 4. Odabrani učenici odabiraju jednog po jednog učenika za svoju grupu. Kada završe odabrani učenici izvlače cedulje sa brojevima i odlaze u grupu čiji broj izvuku.
8. ISTI POJAM – na ceduljama ispisati pojmove vezane za datu lekciju. Broj pojmova zavisi od broja grupa.
9. MOJA PORODICA – na ceduljama ispisati članove jedne porodice. Učenik izvlači cedulju i pronalazi ostale članove svoje porodične grupe. Npr: mama Petrović, tata Petrović, sestra Petrović, stric Petrović i beba Petrović.
10. PITAM SE PITAM – na ceduljama ispisati onoliko pitanja koliko nam je potrebno grupa. Na drugim ceduljama ispisati odgovore. Tačan odgovor na dato pitanje određuje grupu kojoj učenik pripada.
11. Sviđa mi se – podeliti učenike na dve grupe. Jedna grupa učenika uzme sa stola bilo koji predmet, izađu ispred table i spuste predmete na pod ispred sebe. Druga grupa učenika priđe i uzme predmet koji mu se sviđa.
12. NA SLOVO NA SLOVO – na kartončićima ispisati slova, npr. Đ, NJ, LJ, DŽ (grupe) onoliko koliko imamo učenika u odeljenju. Učenici izvlače kartončiće i učenici koji izvuku isto slovo obrazuju grupu.
13. Slaganje rečenice, po boji stikera, po mesecima rođenja, po visini, po boji kose, očiju,